คลังถกขึ้นภาษีรถติดก๊าซLPG
รัฐบาลเดินหน้าขึ้นภาษีป้่ายทะเบียน รถยนต์ใช้ก๊าซแอลพีจี ด้านกรมสรรพสามิตยืนยันไม่มีแผนเก็บภาษีแอลพีจี
28 เม.ย. 2554

รัฐบาลเดินหน้าขึ้นภาษีป้่ายทะเบียน รถยนต์ใช้ก๊าซแอลพีจี ด้านกรมสรรพสามิตยืนยันไม่มีแผนเก็บภาษีแอลพีจี
นายกรณ์ จาติกวณิช รมว.คลัง กล่าวว่า คลังจะหารือกับกระทรวงคมนาคมเพื่อปรับขึ้นภาษีป้านรถยนต์ที่ใช้ก๊าซแอลพีจี เพื่อลดการชดเชยราคาก๊าซแอลพีจีในภาคขนส่งให้น้อยลง ซึ่งวิธีการนี้ถือเป็นแนวทางหนึ่งที่จะลดภาระเงินกองทุนน้ำมันที่นำไปชดเชยราคาก๊าซแอลพีจี
ด้านนายพงษ์ภาณุ เศวตรุนทร์ อธิบดีกรมสรรพสามิต กล่าวว่า กรมยังไม่มีแผนเก็บภาษีสรรพสามิตก๊าซแอลพีจี แม้่ว่าจะมีเพดานให้เก็บได้ 9 บาทต่อกิโลกรัม อย่างไรก็ตามการปรับขึ้นลงภาษีน้ำมันและก๊าซ ทางกรมจะหารือกับกระทรวงพลังงานอย่างใกล้ชิด ซึ่งที่ผ่านมามีการลดภาษีสรรพสามิตน้ำมันดีเซลไป 5.3 บาทต่อลิตร
อย่างไรก็ตาม คาดว่ากรมจะไม่มีการปรับขึ้นภาษีพลังงานในช่วงนี้ จนกว่าการลดภาษีสรรพสามิตน้ำมัีนดีเซลจะสิ้นสุดลงในเดือนก.ย. นี้